Κάλεσμα αλληλεγγύης ενάντια στη λιτότητα και στους εκβιασμούς 


Τα τελευταία πέντε χρόνια ο λαός µας µατώνει καθημερινά για να ξεπληρώσει ἑνα ἁδικο χρἐος 
που φΦορτώθηκε στις πλάτες του παράνομα προκειµένου να σωθούν οι τράπεζες και η κερδοφορία 
του κεφαλαίου. Αυτός ο λαός αγωνίστηκε σκληρά ενάντια στις μνημονιακές κυβερνήσεις και στην 
εξαθλἰωση και στις 25 του Γενάρη έδωσε ξεκάθαρη εντολή στο ΣΥΡΙΖΑ να βάλει τέλος στην 
καταστροφή. Για αυτή την «ανυπακοή» του, ο λαός µας απειλείται µε παραδειγματική ταπείνωση 
και ολοκληρωτική υποταγή! 


Παρά την επίδειξη καλής θέλησης, την υποχωρητικότητα και την αποδοχή δυσβάσταχτων μέτρων 
απὀ την ελληνική κυβέρνηση, η τρόικα τίναξε στον άερα τη διαπραγμάτευση ξεκαθαρίζοντας ότι 
δεν στοχεύει απλώς σε µια νέα µνηµονιακή συμφωνία αλλά στην ταπείνωση και στη συντριβή 
ενός ολόκληρου λαού. Αυτή η εφιαλτική πορεία αποφεύχθηκε µε την προκἠρύξη του 
δημοκρατικού δημοψηφίσματος από την ελληνική κυβέρνηση. Ακριβώς γι’ αυτό το λόγο, οἱ 
«δανειστές» και οι ντόπιοι υποστηρικτές τους επιστρατεύουν κάθε νόμιμο και βρώμικο µέσο για 
να αποτύχει το δημοψήφισμα. Γιατί γνωρίζουν πολύ καλά πως οι εργαζόµενοι και οι λαϊκές 
δυνάμεις δίνουν τη µάχη του ΟΧΙ µε σκοπό µια καθαρή νίκη ενάντια στα µνηµόνια, στη λιτότητα 
και στους εκβιασμούς των δανειστών. 


Γνωρίζουν πολύ καλά ότι η νίκη αυτή ακυρώνει το κατάπτυστο τελεσίγραφο των δανειστών και τις 
διαπραγματεύσειξ που προηγήθηκαν. Οδηγεί στο οριστικό τσάκισµα των μνημονιακών µέτρων, 
της λιτότητας και στην απαίτηση για εφαρμογή του προγράµµατος του ΣΥΡΙΖΑ µε όλα τα αναγκαία 
µέσα: στάση πληρωμών στους τοκογλύφους και διαγραφή του χρέους, µέτρα για την επιβίωση 
των εργαζομένων και των φτωχών, χρηµατοδότησή των λαϊκών αναγκών µε βαριά φορολόγηση 
του κεφαλαίου και ανάκτηση των ιδιωτικοποιηµένων µεγάλων δηµόσιων οργανισμών αλλά και 
των τραπεζών που ανακεφαλαιοποιήθηκαν µε δημόσιο χρήμα. 


Στην Ελλάδα, ο κόσμος της εργασίας δίνει τη µάχη για δημοκρατία και κοινωνική δικαιοσύνη 
και η νίκη του θα είναι αποφασιστικής σηµασίας για όλη την Ευρώπη. Οἱ διεθνείς τοκογλύφοι 
και το ντόπιο µνημµονιακό κατεστημένο έχουν εξαπολύσει λυσσαλέο πόλεμο ενάντια του γιατί 
ξέρουν ότι η νίκη του ΟΧΙ θα βάλει φωτιά στον κάµπο της Ευρώπης και θα τους ανατρέψει μαζί µε 
τις πολιτικές τους. Στην Ισπανία, στην Πορτογαλία, στη Γαλλία και σε όλο τον κόσμο η οργή των 
λαών ενάντια στον στραγγαλισµό της Ελλάδας και η συμπαράστασή τους ξεδιπλώνεται µε 
πολύμορφες δράσεις αλληλεγγύης. 


Σε αυτὀ τον αγώνα για το µέλλον όλων µας ζητάµε την αλληλεγγύη του κυπριακού λαού. Γιατί 
γνωρίζουμε πολύ καλά ότι οι άνθρωποι που ζουν απὀ τον ιδρώτα του προσώπου τους και έχουν 
ζήσει στο πετσί τους τους εκβιασμούς των δανειστών δεν ταυτίζονται µε την αμφιλεγόμενη στάση 
της κυπριακής κυβέρνησης. Αυτή την κρίσιµη ώρα πρέπει να σταθούμε στο πλευρό του ελληνικού 
λαού και να παλέψουμε όλοι µαζί για να µην ζήσουμε σαν δούλοι. Απευθύνουμε κάλεσμα στις 
συντεχνίες και στους εργαζόμενους, στους άνεργους και νεολαία, στους δηµοκράτες και στην 
αριστερά, ΣΕ ΟΛΟ ΤΟΝ ΚΥΠΡΙΑΚΟ ΛΑΟ να συμμετέχει στη συγκέντρωση αλληλεγγύης που θα γίνει 

